Младост (квартал в София)

Жилищен комплекс „Младост“ е градска зона в югоизточната част на София, България. Тя образува ядрото на административния район „Младост“ (а малка част попада и в съседния район „Студентски“). на Столичната община.
В съвременната адресна номенклатура на града комплексът се разглежда като пет самостоятелни квартала:
Проектът за жилищния комплекс „Младост 1“ е изготвен от колектив под ръководството на архитект Богдан Томалевски и е завършен през 1964 г. Впоследствие (до първата половина на 80-те години на XX век) са проектирани и построени още четири разширения на комплекса („Младост“ 2, 3, 4 и 1А). Жилищните блокове в петте части на комплекса са номерирани според обща номенклатура:
Строителството на „Младост“ 1 започва в средата на шестдесетте години, като строените оттогава до началото на 90-те години на XX век жилищните сгради в целия комплекс са най-вече едропанелни (от серии Бс-VIII-Сф, Бс-2-64, Бс-2-69 и Бс-69-Сф), както и ЕПК. От началото на 90-те години до днес новопостроените сгради са най-вече монолитно строителство, като техният брой постоянно се увеличава.
Транспортното обслужване на ж.к. „Младост“ се осъществява от градския метрополитен, а също и от автобусен, тролейбусен транспорт и маршрутни таксита.
В квартала минават следните линии на градския транспорт:
До построяването на метрото до ж.к. „Младост“ основните входни и изходни точки на жилищния квартал са били само две:
Със строежа на метрото до метростанция „Младост" 1 беше изградена и трета за квартала входно-изходна точка – бул. „Проф. Марко Семов“, който започва от кръстовището на бул. „Андрей Сахаров“ и ул. „Йерусалим“ в Младост-1 и по маршрута на метрото стига до кръстовището на бул. „Г. М. Димитров“ и бул. „Драган Цанков“.
Пътищата на територията на район „Младост“ са асфалтирани. Независимо от пускането на метрото до „Младост“ 1 обаче централният булевард „Александър Малинов“ все по-трудно поема трафика на нарастващия на население квартал.
Съобщенията в района са развити добре. 90% от населението е осигурено с домашни телефонни постове. На територията на район „Младост“ се намират 3 пощенски клона – в „Младост“ 1, в „Младост“ 3 и в „Младост“ 4. На кръстовището на ул. „Филип Аврамов“ и ул. „Свето Преображение“ в „Младост“ 3 е разположена административната сграда на Район Младост, а в съседство на същото кръстовище – и 25 ДКЦ. В „Младост“ 4 до бл. 465 се намира и едно от бюрата по труда.
В район „Младост“ функционират 15 общообразователни училища, като 5 от тях са частни. Изградени са и функционират 14 обединени и 5 целодневни детски градини с общ брой на децата в тях 1811. 86% от децата са на възраст от 3 до 6 години. В района са регистрирани и 4 читалища, в които съществуват и функционират читалищни библиотеки.
В Народно читалище „Младост“ се помещава и Детско-юношеският танцов ансамбъл „Пламъче“ и Школата по български народни хора „Младост“.
На бул. „Александър Малинов“ № 31 се намира софтуерната академия на „Телерик“.
Завършено е изграждането на Бизнес парк София. Изграден е и бизнес център „Соравия“. „Младост“ е един от районите с най-много търговски центрове в България.
На територията на жилищния комплекс има обекти на следните търговски вериги:
От 21 април 2010 г. в района на кръстовището на локалното платно на бул. „Цариградско шосе“ и ул. „Йерусалим“ до „Младост“ 1 функционира и Хермес Парк, в който е разположен и търговският център „Дъ Мол“. За разлика от другите търговски обекти обаче, The Mall има по-лош пешеходен достъп. Най-близкият подлез (този на спирка „Окръжна болница“), който свързва мола, разположен от северната страна на „Цариградско шосе“, с жилищните райони от южната му страна, е на около 300 м. разстояние. Единствената изградена връзка от „Младост“ 1 до Хермес Парк и The Mall е тунел за МПС, през който е забранено преминаването на пешеходци. Поради това от жилищните райони около ул. „Йерусалим“ е невъзможно вървене пеша директно до The Mall, без обикаляне чак през подлеза на спирката на градския транспорт на УМБАЛ „Света Анна“ или под моста на Държавна печатница.
В ж.к. „Младост“ има няколко пазара – 3 в „Младост“ – 1 (до МБАЛ „Св. Анна“ и на бул. „Андрей Сахаров“ до метростанция „Младост 1“, срещу НСС) и по един в „Младост“ – 1А и в „Младост“- 4, като особено голямо струпване на магазини и търговски обекти има в района около пазара в „Младост“ 1А, като там се намира и търговският център „Сити Пойнт“.
Други обекти в квартала:
Там са разположени и представителствата на „БМВ“, „Опел“, „Тойота“, „Рено" и „Дачия“, офиси на „А1", „Йеттел“, „Виваком“, „Хюлет-Пакард" (Hewlett-Packard)“ и други. На територията на „Младост“ 4 се намира и Бизнес Парк София, който даде силен подем на икономиката в района.
В „Младост“, на ул. „Филип Аврамов“, се намира и детският увеселителен парк „Боби и Кели“ (стари имена – „Патиланци“ и „Палавници“).